
Ministru kabineta rīkojums Nr. 380
Rīgā 2026. gada 1. jūlijā (prot. Nr. 35 49. §)
Par valsts meža zemes nodošanu Dienvidkurzemes novada pašvaldības īpašumā
· 1. Pamatojoties uz Meža likuma 44. panta ceturtās daļas 2. punkta "a" apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut Zemkopības ministrijai nodot bez atlīdzības Dienvidkurzemes novada pašvaldības īpašumā valsts nekustamo īpašumu "Ruņas tilts" (nekustamā īpašuma kadastra Nr. 6482 009 0209) – valsts meža zemi – zemes vienību (zemes vienības kadastra apzīmējums 6482 009 0207) 0,03 ha platībā – Priekules pagastā, Dienvidkurzemes novadā (turpmāk – nekustamais īpašums), lai saskaņā ar Pašvaldību likuma 4. panta pirmās daļas 3. punktu to izmantotu pašvaldības autonomās funkcijas īstenošanai – ceļu būvniecībai, uzturēšanai un pārvaldībai. 
· 2. Dienvidkurzemes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Dienvidkurzemes novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Dienvidkurzemes novada pašvaldība nodrošina šā rīkojuma 1. punktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

